CELEX: 32021D1181
Language: sk
Date: 2021-07-13 00:00:00
Title: Rozhodnutie Rady (EÚ) 2021/1181 z 13. júla 2021 o pozícii, ktorá sa má v mene Európskej únie prijať vo Výbore pre obchod zriadenom Dohodou o voľnom obchode medzi Európskou úniou a Vietnamskou socialistickou republikou, pokiaľ ide o prijatie rokovacieho poriadku Výboru pre obchod

19.7.2021   
               
               
                  SK
               
               
                  Úradný vestník Európskej únie
               
               
                  L 256/99
               
            
         ROZHODNUTIE RADY (EÚ) 2021/1181
         z 13. júla 2021
         o pozícii, ktorá sa má v mene Európskej únie prijať vo Výbore pre obchod zriadenom Dohodou o voľnom obchode medzi Európskou úniou a Vietnamskou socialistickou republikou, pokiaľ ide o prijatie rokovacieho poriadku Výboru pre obchod
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 ods. 1, článok 100 ods. 2 a článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohodu o voľnom obchode medzi Európskou úniou a Vietnamskou socialistickou republikou (ďalej len „dohoda“) uzavrela Únia rozhodnutím Rady (EÚ) 2020/753 (1) a platnosť nadobudla 1. augusta 2020.
                  
               
                     (2)
                  
                  
                     Podľa článku 17.1 ods. 4 písm. f) dohody môže Výbor pre obchod zriadený dohodou (ďalej len „Výbor pre obchod“) prijať svoj rokovací poriadok.
                  
               
                     (3)
                  
                  
                     Výbor pre obchod má na svojom prvom zasadnutí prijať svoj rokovací poriadok, ako sa stanovuje v dohode.
                  
               
                     (4)
                  
                  
                     Preto je vhodné stanoviť pozíciu, ktorá sa má v mene Únie prijať vo Výbore pre obchod, pokiaľ ide o prijatie rokovacieho poriadku Výboru pre obchod, aby sa zabezpečilo účinné vykonávanie dohody.
                  
               
                     (5)
                  
                  
                     Pozícia Únie vo Výbore pre obchod by mala byť založená na návrhu rozhodnutia Výboru pre obchod,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať na prvom zasadnutí Výboru pre obchod zriadeného Dohodou o voľnom obchode medzi Európskou úniou a Vietnamskou socialistickou republikou, pokiaľ ide o prijatie rokovacieho poriadku Výboru pre obchod, je založená na návrhu rozhodnutia Výboru pre obchod (2).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 13. júla 2021
            
               
                  Za Radu
               
               
                  predseda
               
               A. ŠIRCELJ
            
         
         
            (1)  Rozhodnutie Rady (EÚ) 2020/753 z 30. marca 2020 o uzavretí Dohody o voľnom obchode medzi Európskou úniou a Vietnamskou socialistickou republikou (Ú. v. EÚ L 186, 12.6.2020, s. 1).
         
            (2)  Pozrite dokument ST 10040/21 na http://register.consilium.europa.eu.